Komisijos reglamentas (EB) Nr. 635/2000
2000 m. kovo 24 d.
iš dalies pakeičiantis Reglamentą (EB) Nr. 2571/97 dėl sviesto pardavimo sumažintomis kainomis ir dėl pagalbos suteikimo konditerijos gaminių, ledų ir kitų maisto produktų gamyboje naudojamai grietinėlei, sviestui ir koncentruotam sviestui
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą Nr. 1255/1999 dėl bendro pieno ir pieno produktų rinkos organizavimo [1], ypač į jo 10 ir 15 straipsnius,
kadangi:
(1) Komisijos reglamento (EB) Nr. 2571/97 [2], iš dalies pakeisto Reglamentu (EB) Nr. 494/1999 [3], 3 straipsnio a punktas numato galimybę minimuose produktuose naudoti reglamento II priede nurodytas atsekamąsias medžiagas, kad būtų galima produktus patikrinti jų galutinio vartojimo, kuriam jie skiriami, metu. Atsižvelgiant į tai, kad pagal šią tvarką tam tikros atsekamosios medžiagos nebuvo naudotos jau kurį laiką ir kad minėto reglamento priedas numato alternatyvias atsekamąsias medžiagas, minėtos atsekamosios medžiagos turėtų būti išbrauktos, ir tai leistų supaprastinti patikrinimus. Be to, minėtos atsekamosios medžiagos šiuo metu yra vertinamos atsižvelgiant į naujus mokslo pasiekimus.
(2) Šiame reglamente nustatytos priemonės atitinka Pieno ir pieno produktų verslo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2571/97 II priedo V punktas panaikinamas.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2000 m. kovo 24 d.